title: Rozhodnutie Európskej centrálnej banky (EÚ) 2015/727 z 10. apríla 2015 o celkovej výške ročných poplatkov za dohľad za prvé poplatkové obdobie a za rok 2015 (ECB/2015/17)

text:
               6.5.2015

               SK

               Úradný vestník Európskej únie

               L 115/36

         ROZHODNUTIE EURÓPSKEJ CENTRÁLNEJ BANKY (EÚ) 2015/727
   z 10. apríla 2015
   o celkovej výške ročných poplatkov za dohľad za prvé poplatkové obdobie a za rok 2015 (ECB/2015/17)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na nariadenie Európskej centrálnej banky (EÚ) č. 1163/2014 z 22. októbra 2014 o poplatkoch za dohľad (ECB/2014/41) (1), a najmä na jeho článok 9 and Article 16 ods. 1,
   Whereas:

               (1)

               Od Európskej centrálnej banky (ECB) sa vyžaduje, aby rozhodla o celkovej výške ročných poplatkov za dohľad, ktoré sa majú účtovať vydaním platobných výmerov, v každej kategórii dohliadaných subjektov a dohliadaných skupín a uverejnila túto informáciu na svojom webovom sídle do 30. apríla príslušného poplatkového obdobia.

               (2)

               Platobný výmer za prvé poplatkové obdobie, t. j. november a december 2014, sa má vydať spoločne s platobným výmerom za poplatkové obdobie, ktorým je rok 2015. Celková výška ročných poplatkov za dohľad účtovaných v roku 2015 by preto mala odrážať výdavky vynaložené ECB v súvislosti so svojimi úlohami v oblasti dohľadu od novembra 2014.

               (3)

               Tieto výdavky tvoria predovšetkým náklady priamo súvisiace s úlohami ECB v oblasti dohľadu, napr. náklady na dohľad nad významnými subjektmi, monitorovanie dohľadu nad menej významnými subjektmi a výkon horizontálnych úloh a špecializovaných služieb. Ich súčasťou sú tiež náklady, ktoré priamo nesúvisia s úlohami ECB v oblasti dohľadu, napr. náklady na služby poskytované podpornými útvarmi ECB vrátane prevádzky priestorov, riadenia ľudských zdrojov a služieb informačných technológií.

               (4)

               Na účely výpočtu ročných poplatkov za dohľad, ktoré majú platiť dohliadané subjekty alebo dohliadané skupiny, sú celkové náklady rozdelené na dve časti: významné subjekty a skupiny a menej významné subjekty a skupiny. Náklady sa rozdelili na základe výdavkov pridelených príslušným funkčným oblastiam, ktoré vykonávajú priamy dohľad nad významnými dohliadanými subjektmi a nepriamy dohľad nad menej významnými dohliadanými subjektmi.

               (5)

               Výdavky súvisiace s úlohami v oblasti bankového dohľadu vynaložené ECB v prvom poplatkovom období, ktoré možno získať späť prostredníctvom poplatkov za dohľad, sa zahrnuli do účtovnej závierky ECB za rok 2014 (2).

               (6)

               Odhadované ročné výdavky v poplatkovom období 2015 sú odvodené od schváleného rozpočtu ECB pri zohľadnení vývoja ohadovaných ročných výdavkov, ktoré by mala vynaložiť ECB, a ktoré boli známe v čase prípravy tohto rozhodnutia,

         PRIJALA TOTO ROZHODNUTIE:
   Článok 1
   Vymedzenia pojmov
   Na účely tohto rozhodnutia sa uplatňujú pojmy vymedzené v nariadení Európskej centrálnej banky (EÚ) č. 468/2014 (ECB/2014/17) (3) a nariadení (EÚ) č. 1163/2014 (ECB/2014/41).
   Článok 2
   Celková výška ročných poplatkov za dohľad za prvé poplatkové obdobie a za rok 2015
   1.   Celková výška ročných poplatkov za dohľad za prvé poplatkové obdobie a za rok 2015 je 325 986 085 EUR, čo zodpovedá skutočným nákladom ECB vynaloženým v novembri a decembri 2014 a odhadovaným ročným nákladom ECB v roku 2015 uvedeným v prílohe I k tomuto rozhodnutiu.
   2.   Každá kategória dohliadaných subjektov a dohliadaných skupín bude platiť ročné poplatky za dohľad v celkovej výške uvedenej v prílohe II k tomuto rozhodnutiu.
   Článok 3
   Nadobudnutie účinnosti
   Toto rozhodnutie nadobúda účinnosť 29. apríla 2015.

      Vo Frankfurte nad Mohanom 10. apríla 2015

            Prezident ECB

         Mario DRAGHI

      (1)  Ú. v. EÚ L 311, 31.10.2014, s. 23.

      (2)  Uverejnená na webovom sidle ECB www.ecb.europa.eu vo februári 2015.

      (3)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

      PRÍLOHA I

                  (EUR)

                  2014

                  2015

                  Celkom

                  Mzdy a dávky

                  18 456 945

                  151 665 635

                  170 122 580

                  Prenájom a údržba budov

                  2 199 243

                  22 563 517

                  24 762 760

                  Ostatné prevádzkové výdavky

                  9 316 824

                  121 783 921

                  131 100 745

                  Celkom

                  29 973 012

                  296 013 073

                  325 986 085

      PRÍLOHA II

                  (EUR)

                  2014

                  2015

                  Celkom

                  Poplatky za dohľad

                  29 973 012

                  296 013 073

                  325 986 085

                  z toho:

                  Poplatky účtované významným subjektom alebo významným skupinám

                  25 622 812

                  264 068 941

                  289 691 753

                  Poplatky účtované menej významným subjektom alebo menej významným skupinám

                  4 350 200

                  31 944 132

                  36 294 332


title: European Parliament decision electing the nominated Commission

text:
Dôležité právne oznámenie

|

32004D0064(01)

Úradný vestník 201 E , 18/08/2005 S. 0115 - 0115

		P6_TA(2004)0064Vol'ba Komisie (rozhodnutie)Rozhodnutie Európskeho parlamentu o voľbe dezignovanej KomisieEurópsky parlament,- so zreteľom na článok 214 ods. 2 Zmluvy o ES a článok 127 ods. 2 Zmluvy o EURATOMe,- so zreteľom na článok 99 rokovacieho poriadku,- so zreteľom na rozhodnutie Rady 2004/536/ES [1] prijaté na schôdzi, ktorá sa konala na úrovni hláv štátov alebo predsedov vlád dňa 29. júna 2004, a na ktorej bol pán José Manuel Durão Barroso menovaný za predsedu Komisie,- so zreteľom na svoje rozhodnutie zo dňa 22. júla 2004 [2] o voľbe pána José Manuel Durão Barrosa za predsedu Komisie,- so zreteľom na rozhodnutie Rady 2004/642/ES, Euratom [3] zo dňa 13. septembra 2004 prijaté na základe spoločnej dohody s predsedom Komisie o osobách, ktoré má v úmysle menovať za členov Komisie,- so zreteľom na rozhodnutie Rady 2004/753/ES, Euratom [4] zo dňa 5. novembra 2004 prijaté na základe spoločnej dohody s predsedom Komisie o osobách, ktoré má v úmysle menovať za členov Komisie,- so zreteľom na vypočutia dezignovaných členov Komisie pred príslušnými parlamentnými výbormi, ktoré sa konali od 27. septembra do 11. októbra 2004 a 15. a 16. novembra 2004,- so zreteľom na rokovania Konferencie predsedov a zvoleného predsedu Komisie, ktoré sa uskutočnili dňa 21. októbra 2004 a 5. novembra 2004,- so zreteľom na rokovania Konferencie predsedov zo dňa 16. novembra 2004,- so zreteľom na vyhlásenia zvoleného predsedu Komisie na plenárnej schôdzi v dňoch 26. a 27. októbra 2004 a 17. a 18. novembra 2004,1. volí Komisiu na funkčné obdobie od 22. novembra 2004 do 31. októbra 2009;2. poveruje svojho predsedu, aby toto rozhodnutie postúpil Rade.[1] Ú. v. EÚ L 236, 7.7.2004, s. 15.[2] Zápisnica s týmto dátumom, P6_PV(2004)07-22, bod 8 ods. 2.[3] Ú. v. EÚ L 294, 17.9.2004, s. 30.[4] Ú. v. EÚ L 333, 9.11.2004, s. 12.--------------------------------------------------


title: Rozhodnutie Dozorného orgánu EZVO č. 144/05/COL zo 17. júna 2005, ktorým sa po pätnásty raz menia a dopĺňajú procesné a hmotné pravidlá v oblasti štátnej pomoci opätovným ustanovením kapitoly 17a: Krátkodobé poistenie vývozných úverov

text:
               10.11.2005

               SK

               Úradný vestník Európskej únie

               L 294/9

      ROZHODNUTIE DOZORNÉHO ORGÁNU EZVO
   č. 144/05/COL
   zo 17. júna 2005,
   ktorým sa po pätnásty raz menia a dopĺňajú procesné a hmotné pravidlá v oblasti štátnej pomoci opätovným ustanovením kapitoly 17a: Krátkodobé poistenie vývozných úverov
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení dozorného orgánu a Súdneho dvora (2), najmä na jej článok 24, článok 5 ods. 2 písm. b) a článok 1 v časti I protokolu 3,
   KEĎŽE podľa článku 24 dohody o dozore a súde, Dozorný orgán EZVO uvedie do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) dohody o dozore a súde, Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo dohoda o dozore a súde výslovne ustanovuje alebo pokiaľ to Dozorný orgán EZVO pokladá za nevyhnutné,
   PRIPOMÍNAJÚC procesné a hmotné pravidlá v oblasti štátnej pomoci (3) prijaté 19. januára 1994 Dozorným orgánom EZVO (4),
   KEĎŽE 11. decembra 2004 Komisia Európskych spoločenstiev (5) uverejnila oznámenie o predĺžení oznámenia o krátkodobom poistení vývozných úverov (6),
   KEĎŽE toto oznámenie má význam pre Európsky hospodársky priestor,
   KEĎŽE pravidlá zodpovedajúce oznámeniu o krátkodobom poistení vývozných úverov boli začlenené do kapitoly 17A usmernení o štátnej pomoci,
   KEĎŽE lehota platnosti kapitoly 17A usmernení o štátnej pomoci uplynula 31. decembra 2004,
   KEĎŽE sa v rámci celého Európskeho hospodárskeho priestoru má zabezpečiť jednotné uplatňovanie pravidiel štátnej pomoci EHP,
   KEĎŽE podľa bodu II pod nadpisom „VŠEOBECNÉ“ na konci prílohy XV k Dohode o EHP má Dozorný orgán EZVO po konzultácii s Komisiou ES prijať akty zodpovedajúce aktom, ktoré prijala Komisia ES,
   PO konzultácii s Komisiou ES,
   PRIPOMÍNAJÚC, že Dozorný orgán EZVO listami z 22. apríla 2005 konzultoval túto vec týkajúcu sa Islandu, Lichtenštajnska a Nórska s členskými štátmi EZVO,
   PRIJAL TOTO ROZHODNUTIE:

               1.

               Usmernenia o štátnej pomoci sa menia a dopĺňajú opätovným ustanovením kapitoly 17A o krátkodobom poistení vývozných úverov. Opätovne ustanovená kapitola 17A Usmernení o štátnej pomoci bude platná do 31. decembra 2005. Kapitola 17A usmernení o štátnej pomoci sa nachádza v prílohe k tomuto rozhodnutiu (7).

               2.

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               3.

               Štátom EZVO sa informácie poskytujú listom spolu s kópiou tohto rozhodnutia a prílohy.

               4.

               Komisii ES sa informácie poskytnú v súlade s písm. d) protokolu 27 Dohody o EHP prostredníctvom kópie tohto rozhodnutia spolu s prílohou.

               5.

               Text tohto rozhodnutia v anglickom jazyku je autentický.

      V Bruseli 17. júna 2005

            Za Dozorný orgán EZVO

         Einar M. BULL

            predseda

         Bernd HAMMERMANN

            člen kolégia

      (1)  Ďalej len Dohoda o EHP.

      (2)  Ďalej len dohoda o dozore a súde.

      (3)  Ďalej len usmernenia o štátnej pomoci.

      (4)  Usmernenia o uplatňovaní a výklade článkov 61 a 62 Dohody o EHP, ktoré prijal a vydal Dozorný orgán EZVO 19. januára 1994, uverejnené v Ú. v. ES L 231, 3.9.1994, s. 1 a v dodatku EHP k Ú. v. ES č. 32, 3.9.1994, naposledy zmenené a doplnené rozhodnutím orgánu č. 371/04/COL, uverejnenom v Ú. v. EÚ L 63, 10.3.2005, s. 29 a v dodatku EHP k Ú. v. EÚ č. 11, 10.3.2005; ďalej len „usmernenia o štátnej pomoci“.

      (5)  Ďalej len Komisia ES.

      (6)  Oznámenie Komisie o predĺžení oznámenia Komisie členským štátom podľa článku 93 ods. 1 Zmluvy o ES, ktorým sa uplatňujú články 92 a 93 zmluvy na krátkodobé poistenie vývozných úverov, uverejnené v Ú. v. EÚ C 307, 11.12.2004, s. 12.

      (7)  Príloha k tomuto rozhodnutiu nie je uverejnená v Úradnom vestníku Európskej únie. Úplné znenie nezmenenej kapitoly 17A usmernení o štátnej pomoci je uverejnené v Ú. v. ES L 120, 23.4.1998, s. 27.


title: Rozhodnutie Rady a Komisie z 31. mája 1999 o uzatvorení Dohody o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na druhej strane

text:
Dôležité právne oznámenie

|

31999D0593

Úradný vestník L 229 , 31/08/1999 S. 0001 - 0002

		Rozhodnutie Rady a Komisiez 31. mája 1999o uzatvorení Dohody o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na druhej strane(1999/593/ES, ESUO, Euratom)RADA EURÓPSKEJ ÚNIE,KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, a najmä na článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, článok 93, článok 94, článok 133 a článok 308 v spojení s druhou vetou článku 300 ods. 2 a druhým pododsekom článku 300 ods. 3 tejto zmluvy,so zreteľom na Zmluvu o založení Európskeho spoločenstva uhlia a ocele, a najmä na článok 95 tejto zmluvy,so zreteľom na Zmluvu o založení Európskeho spoločenstva pre atómovú energiu, a najmä na článok 101 tejto zmluvy,so zreteľom na návrh Komisie,so zreteľom na súhlas Európskeho parlamentu [1],po porade s Poradným výborom ESUO a so súhlasom Rady,so zreteľom na súhlas Rady, ktorý bol udelený v súlade s článkom 101 Zmluvy o založení Európskeho spoločenstva pre atómovú energiu,(1) keďže uzatvorenie Dohody o partnerstve a spolupráci, ktorá zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na druhej strane, ktorá bola podpísaná dňa 21. júna 1996 vo Florencii, prispeje k dosiahnutiu cieľov Európskych spoločenstiev;(2) keďže cieľom tejto dohody je posilnenie vzťahov, ktoré sú založené hlavne na Dohode medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík o obchode a obchodno-politickej a hospodárskej spolupráci, ktorá bola podpísaná dňa 18. decembra 1989 a schválená rozhodnutím 90/116/EHS [2];(3) keďže niektoré záväzky, ktoré ukladá dohoda o partnerstve a spolupráci presahujú rámec obchodnej politiky spoločenstva, dotýkajú sa alebo by sa mohli dotýkať úprav, ktoré vyplývajú z právnych aktov spoločenstva v oblasti práva na zakladanie podnikov, dopravy a zaobchádzania s podnikmi;(4) keďže dohoda pre Európske spoločenstvo ukladá určité záväzky v oblasti pohybu kapitálu a platobného styku medzi spoločenstvom a Uzbeckou republikou;(5) keďže pokiaľ sa dohoda týka smernice Rady 90/434/EHS z 23. júla 1990 o jednotnom systéme zdaňovania pri fúziách, rozdeleniach, prevodoch majetku a výmene akcií vo vzťahu k podnikom z rôznych členských krajín [3] a smernice Rady 90/435/EHS z 23. júla 1990 o jednotnom systéme zdaňovania, ktorý sa uplatňuje v prípade materských spoločností a pobočiek v iných členských štátoch [4], ktorých základom je článok 94 Zmluvy o založení Európskeho spoločenstva, musí byť uvedený článok použitý ako právny základ;(6) keďže niektoré ustanovenia dohody ukladajú spoločenstvu záväzky v oblasti poskytovania služieb nad cezhraničný rámec;(7) keďže niektoré ustanovenia dohody, ktoré majú byť vykonávané spoločenstvom, nie sú poverené Zmluvou o založení Európskeho spoločenstva žiadnymi zvláštnymi právomocami; keďže je preto nevyhnutné použiť článok 308 Zmluvy o založení Európskeho spoločenstva,PRIJALI TOTO ROZHODNUTIE:Článok 1Dohoda o partnerstve a spolupráci, ktorá zakladá partnerstvo medzi Európskymi spoločenstvami a ich členskými štátmi na jednej strane a Uzbeckou republikou na druhej strane, spoločne s protokolom, deklaráciami a výmennými listami, sa v mene Európskeho spoločenstva, Európskeho spoločenstva uhlia a ocele a Európskeho spoločenstva pre atómovú energiu týmto schvaľuje.Texty uvedených dokumentov sú pripojené k tomuto rozhodnutiu.Článok 21. Postoj, ktorý má zaujať spoločenstvo v rade pre spoluprácu a vo Výbore pre spoluprácu, pokiaľ tento koná na základe zmocnenia rady pre spoluprácu, stanoví Rada na návrh Komisie, prípadne Komisia, v obidvoch prípadoch v súlade s príslušnými ustanoveniami Zmluvy o založení Európskeho spoločenstva, Zmluvy o založení Európskeho spoločenstva uhlia a ocele a Zmluvy o založení Európskeho spoločenstva pre atómovú energiu.2. V súlade s článkom 79 dohody o partnerstve a spolupráci predseda Rady predsedá rade pre spoluprácu a prezentuje postoj spoločenstva. Zástupca Komisie predsedá Výboru pre spoluprácu v súlade s rokovacím poriadkom tohto výboru a prezentuje postoj spoločenstva.3. Rada a Komisia rozhodujú prípad za prípadom o tom, či budú odporúčania rady pre spoluprácu a Výboru pre spoluprácu uverejnené v Úradnom vestníku Európskych spoločenstiev.Článok 3Predseda Rady v mene Európskeho spoločenstva uskutoční oznámenie stanovené v článku 101 dohody. Predseda Komisie uskutoční túto notifikáciu v mene Európskeho spoločenstva uhlia a ocele a Európskeho spoločenstva pre atómovú energiu.V Bruseli 31. mája 1999Za KomisiuJ. SanterpredsedaZa RadupredsedaO. Schily[1] Ú. v. ES C 175, 21.6.1999, s. 432.[2] Ú. v. ES L 68, 15.3.1990, s. 1.[3] Ú. v. ES L 225, 20.8.1990, s. 1.[4] Ú. v. ES L 225, 20.8.1990, s. 6.--------------------------------------------------


title: Rozhodnutie Rady (SZBP) 2017/1424 zo 4. augusta 2017 na podporu činností OBSE na zníženie rizika nedovoleného obchodovania s ručnými a ľahkými zbraňami a konvenčnou muníciou a ich nadmerného hromadenia v bývalej Juhoslovanskej republike Macedónsko a Gruzínsku

text:
               5.8.2017

               SK

               Úradný vestník Európskej únie

               L 204/82

         ROZHODNUTIE RADY (SZBP) 2017/1424
   zo 4. augusta 2017
   na podporu činností OBSE na zníženie rizika nedovoleného obchodovania s ručnými a ľahkými zbraňami a konvenčnou muníciou a ich nadmerného hromadenia v bývalej Juhoslovanskej republike Macedónsko a Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
   keďže:

               (1)

               Európska rada 15. a 16. decembra 2005 prijala Stratégiu EÚ na boj proti nedovolenému hromadeniu ručných a ľahkých zbraní (ďalej len „RĽZ“) a ich munície a nedovolenému obchodovaniu s nimi (ďalej len „stratégia EÚ pre RĽZ“). V stratégii EÚ pre RĽZ sa zdôraznilo, že v záujme minimalizácie rizika, ktoré vyplýva z nedovoleného obchodovania s RĽZ a ich nadmerného hromadenia, by sa osobitná pozornosť mala venovať otázke rozsiahlych zásob RĽZ v niektorých častiach východnej a juhovýchodnej Európy, ako aj otázke spôsobov ich šírenia v zónach konfliktov.

               (2)

               Medzi ciele, ktoré sa v stratégii EÚ pre RĽZ stanovili, patrí aj potreba podporiť účinný multilateralizmus v záujme vytvorenia medzinárodných a regionálnych mechanizmov alebo mechanizmov v rámci Únie a jej členských štátov na boj proti dodávkam a destabilizačnému šíreniu RĽZ a ich munície. V akčnom pláne stratégie EÚ pre RĽZ je za jednu z regionálnych organizácií, s ktorými by sa mala rozvíjať spolupráca, označená Organizácia pre bezpečnosť a spoluprácu v Európe (OBSE).

               (3)

               Stratégia EÚ pre RĽZ obsahuje špecializované ustanovenia o podpore, ktorá sa má poskytovať činnosti OBSE na boj proti nedovolenému obchodovaniu s RĽZ a ich muníciou a na zničenie nadbytočných zásob zúčastnených štátov OBSE. Únia sa podieľa najmä na úsilí znížiť nadbytočné zásoby RĽZ a konvenčnej munície, ktoré sú pozostatkom studenej vojny vo východnej Európe prostredníctvom spolupráce s OBSE, o pomoc ktorej požiadali dotknuté zúčastnené štáty.

               (4)

               Zúčastnené štáty OBSE prijali v roku 2000 dokument OBSE o RĽZ, v ktorom sa zaviazali, že budú bojovať proti všetkým aspektom nedovoleného obchodovania s RĽZ. V uvedenom dokumente sa tiež zdôrazňuje prípadný destabilizačný vplyv nadmerného hromadenia RĽZ, nevyhovujúceho riadenia ich zásob a ich nevyhovujúceho zabezpečenia na národnú, regionálnu a medzinárodnú bezpečnosť.

               (5)

               Zúčastnené štáty OBSE okrem toho v roku 2003 prijali dokument OBSE o zásobách konvenčnej munície, v ktorom uznali, že nadmerné hromadenie konvenčnej munície vytvára riziká v oblasti bezpečnosti a ochrany. Na účely riešenia týchto rizík sa rozhodli stanoviť praktický postup pre poskytovanie pomoci pri ničení nadbytkov konvenčnej munície a/alebo pri skvalitňovaní riadenia zásob a bezpečnostných postupov.

               (6)

               V dokumentoch OBSE týkajúcich sa RĽZ a zásob konvenčnej munície sa za preferovanú metódu odstránenia nadbytku RĽZ a konvenčnej munície označilo ich zničenie.

               (7)

               Bývalá Juhoslovanská republika Macedónsko a Gruzínsko sa v roku 2016 v rámci fóra OBSE pre bezpečnostnú spoluprácu obrátili na zúčastnené štáty OBSE so žiadosťou o pomoc podľa dokumentov OBSE o RĽZ a zásobách konvenčnej munície, pokiaľ ide o zlepšenie bezpečnosti RĽZ a zničenie konvenčnej munície.

               (8)

               Únia v minulosti podporila činnosti OBSE prostredníctvom rozhodnutia Rady 2012/662/SZBP (1). Prostredníctvom tohto rozhodnutia, ktorého vykonávanie sa skončilo v roku 2015, sa financovali činnosti ako sú zničenie nadbytočných zásob RĽZ, zlepšenie bezpečnosti a riadenia zásob zbraní, vytvorenie vhodných nástrojov na evidenciu zbraní a zlepšenie kontroly presunov konvenčných zbraní.

               (9)

               Rada 19. decembra 2016 prijala rozhodnutie (SZBP) 2016/2356 (2). Nová fáza projektu Strediska na kontrolu ručných a ľahkých zbraní v juhovýchodnej a východnej Európe (ďalej len „SEESAC“) nadviaže na výsledky dosiahnuté v rámci rozhodnutia Rady 2013/730/SZBP (3), pričom sa zachová holistický prístup k boju proti hrozbe, ktorú v tomto regióne predstavujú RĽZ. Projekt sa zameria najmä na koordináciu s iniciatívami v bývalej Juhoslovanskej republike Macedónsko s cieľom zvýšiť kapacity polície v oblasti riadenia zásob,

         PRIJALA TOTO ROZHODNUTIE:
   Článok 1
   1.   Únia v záujme podpory mieru a bezpečnosti a efektívneho multilateralizmu na celosvetovej i regionálnej úrovni sleduje tieto ciele:

               —

               posilniť v susedstve Únie mier a bezpečnosť znižovaním hrozby, ktorú so sebou prináša nedovolené obchodovanie s RĽZ a konvenčnou muníciou a ich nadmerné hromadenie v regióne OBSE,

               —

               podporovať účinný multilateralizmus na regionálnej úrovni podporovaním činností OBSE zameraných na zabránenie nedovolenému obchodovaniu s RĽZ a konvenčnou muníciou a ich nadmernému hromadeniu.

         2.   Únia na dosiahnutie cieľa uvedeného v odseku 1 prijme tieto opatrenia:

               —

               znižovanie rizika nedovoleného šírenia RĽZ v bývalej Juhoslovanskej republike Macedónsko,

               —

               odstránenie nadbytočnej munície v Gruzínsku.

         Podrobný opis projektov uvedených v tomto odseku sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „VP“).
   2.   Technické vykonávanie projektov uvedených v článku 1 ods. 2 zabezpečuje sekretariát OBSE.
   3.   Sekretariát OBSE vykonáva svoje úlohy pod vedením VP. VP na tento účel uzavrie so sekretariátom OBSE potrebné dojednania.
   Článok 3
   1.   Finančná referenčná suma na vykonávanie projektu uvedeného v článku 1 ods. 2 je 1 353 878,52 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na všeobecný rozpočet Únie.
   3.   Na správne hospodárenie s výdavkami uvedenými v odseku 1 dohliada Komisia. Na tento účel uzavrie so sekretariátom OBSE dohodu o financovaní. V dohode o financovaní sa stanoví, že sekretariát OBSE musí zabezpečiť viditeľnosť príspevku Únie, ktorá bude primeraná jeho výške.
   4.   Komisia sa usiluje o uzavretie dohody o financovaní uvedenej v odseku 3 čo najskôr po tom, ako toto rozhodnutie nadobudne účinnosť. Informuje Radu o všetkých ťažkostiach počas procesu uzavierania dohody o financovaní a o dátume jej uzavretia.
   Článok 4
   VP informuje Radu o vykonávaní tohto rozhodnutia na základe pravidelných správ, ktoré pripravuje sekretariát OBSE. Rada na základe týchto správ uskutoční svoje hodnotenie. Komisia podáva správy o finančných aspektoch vykonávania projektov uvedených v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie platí 36 mesiacov odo dňa uzavretia dohody o financovaní uvedenej v článku 3 ods. 3. Toto rozhodnutia však platí šesť mesiacov odo dňa nadobudnutia svojej účinnosti, ak sa uvedená dohoda o financovaní v tejto lehote neuzavrie.

      V Bruseli 4. augusta 2017

            Za Radu

            predseda

         M. MAASIKAS

      (1)  Rozhodnutie Rady 2012/662/SZBP z 25. októbra 2012 na podporu činností na zníženie rizika nedovoleného obchodovania s ručnými a ľahkými zbraňami a ich nadmerného hromadenia v regióne Organizácie pre bezpečnosť a spoluprácu v Európe (OBSE) (Ú. v. EÚ L 297, 26.10.2012, s. 29).

      (2)  Rozhodnutie Rady (SZBP) 2016/2356 z 19. decembra 2016 na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi (Ú. v. EÚ L 348, 21.12.2016, p. 60).

      (3)  Rozhodnutie Rady 2013/730/SZBP z 9. decembra 2013 na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi (Ú. v. EÚ L 332, 11.12.2013, s. 19).

      PRÍLOHA
      1.   Kontext
      V roku 2016 dva zúčastnené štáty, bývalá Juhoslovanská republika Macedónsko a Gruzínsko, požiadali o podporu pre činnosti súvisiace so zvyšovaním bezpečnosti ručných a ľahkých zbraní (RĽZ) a odstránením nadbytočnej konvenčnej munície.
      V roku 2016 bývalá Juhoslovanská republika Macedónsko oznámila, že potrebuje pomoc na zvýšenie fyzickej bezpečnosti a bezpečnosti počítačových technológií v súvislosti s RĽZ a skladmi munície v 15 staniciach pohraničnej stráže a jedným regionálnym pohraničným centrom (RCBA). V žiadosti sa tiež uvádzalo, že je potrebné zvýšiť kapacitu ministerstva vnútra zlepšením postupov riadenia zásob, pokiaľ ide o služobné zbrane. Misia OBSE v Skopje poskytuje ministerstvu vnútra nepretržitú podporu v oblasti bezpečnosti prostredníctvom uľahčovania spoločných cezhraničných cvičení, organizácie kurzov odbornej prípravy v oblasti boja proti organizovanej trestnej činnosti, pozorovania zelenej hranice, rozpoznávania tvárí a profilovania. Vychádzajúc z existujúcej spolupráce určilo ministerstvo vnútra za partnera pre realizáciu zlepšovania bezpečnosti a budovanie kapacít misiu OBSE v Skopje.
      Gruzínskemu ministerstvu obrany ostali po skončení studenej vojny rozsiahle zásoby konvenčnej munície zo sovietskej éry. Niektoré tieto zásoby sa zredukovali v rámci vnútroštátneho úsilia, ako aj medzinárodných a dvojstranných projektov pomoci. V rokoch 2005 – 2013 sa dokončili tri projekty na odstránenie riadených a neriadených rakiet s podporou agentúry NATO pre technické zabezpečenie a zásobovanie a ministerstva zahraničných vecí USA. V rokoch 2007, 2011 a 2012 OBSE a UNDP podporili tiež projekty zamerané na využívanie, spracovanie a odstránenie ostávajúcich nadbytkov riadených a neriadených leteckých rakiet a ich nebezpečných komponentov. OBSE okrem toho v rokoch 2012 – 2016 poskytla pomoc pri odstraňovaní kazetovej munície, bômb a delostreleckých granátov.
      Gruzínsko v roku 2016 podalo Fóru OBSE pre bezpečnostnú spoluprácu novú žiadosť o pomoc pri odstraňovaní 461 ton nadbytočnej konvenčnej munície vrátane 121 ton delostreleckých granátov a 340 ton bômb. Hoci OBSE v súčasnosti v Gruzínsku nevykonáva činnosti v teréne, podarilo sa jej v tejto krajne úspešne realizovať projekty na odstraňovanie munície. OBSE a Gruzínsko vypracovaním programu pre demilitarizáciu zastaralej munície a munície vyradenej z evidencie, ktorá sa nachádza na vojenských základniach v Gruzínsku, stanovili rámec spolupráce. Sekretariát OBSE a Gruzínsko v apríli 2014 podpísali memorandum o porozumení (MoP), v ktorom sa stanovujú ďalšie podrobnosti týkajúce sa vykonávania tohto programu.
      Súčasný projekt sa ako pokračovanie úspešného vykonávania rozhodnutia 2012/662/SZBP sústreďuje na ďalšie posilnenie vnútroštátnej kontroly nad RĽZ a muníciou a na pomoc pre bývalú Juhoslovanskú republiku Macedónsko a Gruzínsko pri plnení ich medzinárodných záväzkov v tejto oblasti.
      2.   Celkový cieľ
      Posilniť bezpečnosť v regiónoch juhovýchodnej Európy a Zakaukazska znižovaním hrozby nekontrolovaného šírenia RĽZ a konvenčnej munície.
      3.   Opis projektov
      Projekty vychádzajú z minulých a prebiehajúcich činností OBSE zameraných na znižovanie nadbytočných zásob, zlepšenie bezpečnosti a zabránenie krádežiam RĽZ a munície a prispievajú k potláčaniu terorizmu, keďže umožnia zúčastneným štátom OBSE, aby riešili jeden zo zdrojov dodávok pre teroristické siete.
      3.1.   Projekt 1: Znižovanie rizika nedovoleného šírenia RĽZ v bývalej Juhoslovanskej republike Macedónsko
      3.1.1.   Cieľ
      Zvýšiť kapacitu ministerstva vnútra bývalej Juhoslovanskej republiky Macedónsko pri zabezpečovaní jeho zásob RĽZ a munície, čím sa zníži riziko ich nepovoleného šírenia, a to aj na účely terorizmu.
      3.1.2.   Opis
      Ministerstvo vnútra v žiadosti o pomoc určenej OBSE identifikovalo zraniteľné sklady RĽZ a munície v 15 staniciach pohraničnej stráže a jednom regionálnom pohraničnom centre (RCBA). Po útoku na stanicu pohraničnej stráže pri dedine Gošince v apríli 2015, ktorého výsledkom bola krádež zbraní a munície, prebehlo komplexné preskúmanie bezpečnosti skladov RĽZ v staniciach pohraničnej stráže. V reakcii na žiadosť o pomoc vykonala misia OBSE v Skopje posúdenie potrieb, v rámci ktorého navštívila všetkých 15 staníc pohraničnej stráže a regionálne pohraničné centrum. OBSE identifikovala niekoľko výziev súvisiacich s bezpečnosťou RĽZ v týchto staniciach vrátane potreby zlepšiť fyzickú bezpečnosť existujúcich skladov, skvalitniť evidenciu, zvýšiť kapacity zamestnancov v oblasti riadenia služobných a zabavených RĽZ a zvýšiť kapacitu ministerstva vnútra zabrániť šíreniu RĽZ z jeho zásob.
      3.1.3.   Očakávané výsledky
      Táto činnosť bude pokračovaním úsilia misie OBSE v Skopje budovať kapacity ministerstva vnútra v oblasti boja proti organizovanému zločinu a terorizmu. Projekt prispeje k dosiahnutiu týchto konkrétnych výsledkov:

                  Výsledok 1: Zvýšenie fyzickej bezpečnosti a bezpečnosti počítačových technológií v skladoch RĽZ v 15 staniciach pohraničnej stráže a jednom regionálnom pohraničnom centre
                  Ukazovatele:

                              —

                              V 15 staniciach pohraničnej stráže a jednom regionálnom pohraničnom centre sa zvýši fyzická bezpečnosť a bezpečnosť počítačových technológií v súvislosti so skladmi RĽZ.

                  Výsledok 2: Zvýšenie kapacity ministerstva vnútra riadiť zásoby RĽZ
                  Ukazovatele:

                              —

                              Vypracovanie stálych operačných postupov (SOP) pre riadenie služobných zbraní.

                              —

                              Zorganizovanie jedného kurzu odbornej prípravy pre školiteľov.

                              —

                              Poskytnutie 16 kurzov odbornej prípravy na mieste v 15 staniciach pohraničnej stráže a jednom regionálnom pohraničnom centre.

            3.1.4.   Realizačný tím projektu
      Realizačný tím projektu (PIT) bude pozostávať z koordinátora projektu pre presadzovanie práva a asistenta. Realizačný tím projektu bude zodpovedať za riadenie celého cyklu projektu vrátane stanovenia rámcov pre právne otázky, riadenie, monitorovanie a overovanie, za dosiahnutie výsledkov projektu v praxi a za podávanie správ.
      3.1.5.   Činnosti
      3.1.5.1.   Súťažné podklady
      Podklady pre verejné obstarávanie, pokiaľ ide o bezpečnostné aktualizácie na 15 policajných staniciach a v jednom regionálnom pohraničnom centre, budú vychádzať zo špecifikácii pre konštrukčný návrh stanovených vo vnútroštátnych právnych predpisoch a najlepších postupoch OBSE pre skladovanie RĽZ a zásob konvenčnej munície. Misia OBSE v Skopje obstará služby spoločnosti, ktorá vypracuje špecifikácie pre konštrukčný návrh. Vybraný dodávateľ vypracuje a poskytne misii OBSE v Skopje a ministerstvu vnútra všetku relevantnú konštrukčnú dokumentáciu a zabezpečí koordináciu a jej schválenie všetkými vnútroštátnymi regulačnými orgánmi, a tiež jej súlad s pravidlami a postupmi OBSE.
      3.1.5.2.   Bezpečnostné aktualizácie
      Misia OBSE v Skopje vypracuje dokumentáciu potrebnú na otvorené súťažné ponukové konanie a bude viesť výberové konanie na konštrukčné práce a poskytovanie bezpečnostného IT vybavenia v súlade s pravidlami a predpismi OBSE. Vybraný dodávateľ zrealizuje bezpečnostné opatrenia v súlade so schváleným konštrukčným návrhom. Realizačný tím projektu zorganizuje monitorovanie a technický dohľad nad vykonávaním bezpečnostných opatrení a overenie ich súladu s príslušnými technickými požiadavkami.
      3.1.5.3.   Príprava stálych operačných postupov (SOP) pre zaobchádzanie so služobnými zbraňami a muníciou
      Realizačný tím projektu zriadi pracovnú skupinu pozostávajúcu zo zástupcov OBSE a príslušných oddelení na ministerstve vnútra, vrátane kontaktného miesta pre RĽZ, jednotky pre exploatáciu, kryptológiu a CCTV, oddelenia pre riadenie stavieb, právneho oddelenia, sektora pohraničných záležitostí a migrácie a úradu verejnej bezpečnosti. Pracovná skupina sa príprave SOP bude venovať na štyroch zasadnutiach a podporí ju jeden národný a jeden medzinárodný expert. Pomocou SOP sa poskytne poradenstvo a usmernenia pre zamestnancov ministerstva vnútra o tom, ako využívať nové technické a IT nástroje štandardizovaným spôsobom.
      3.1.5.4.   Odborná príprava
      Realizačný tím projektu zodpovedá za prípravu príručky odbornej prípravy o nových SOP vrátane náboru experta na jej prípravu, tlače a distribúcie príslušným pracovníkom ministerstva vnútra a jej prekladu do angličtiny. Anglické výtlačky sa budú distribuovať ďalším terénnym pracovníkom OBSE, ako aj na sekretariát OBSE s cieľom zabezpečiť viditeľnosť a referenčný materiál do budúcnosti.
      Realizačný tím projektu zorganizuje kurz odbornej prípravy pre školiteľov pre 30 vybraných zástupcov zo štyroch regionálnych pohraničných centier a ôsmich sektorov pre vnútorné záležitosti s cieľom zvýšiť ich znalosti využívania nových bezpečnostných systémov a IT systémov v renovovaných skladoch. Vyškolení školitelia potom budú ďalej poskytovať odbornú prípravu vo svojich príslušných regionálnych centrách a sektoroch v celej krajine, čím sa zabezpečí udržateľnosť danej činnosti.
      3.1.5.5.   Zviditeľňovanie Únie
      Cieľom činností na podporu zviditeľňovania bude spropagovať podporu Únie pre znižovanie rizík šírenia zbraní a munície prostredníctvom činností, ktoré vykonáva OBSE. Propagačné podujatia sa sústredia na zvyšovanie informovanosti špecializovaného publika, ako aj širokej verejnosti o realizácii konkrétnych činností v rámci tohto projektu; ich vplyve na zníženie hrozby nekontrolovaného šírenia zbraní; a na celkovú stabilitu regiónu. Činnosti na podporu zviditeľňovania sa budú vykonávať podľa príslušného projektového plánu. Predpokladá sa, že sa pripraví viacero druhov propagačných materiálov s cieľom oboznámiť cieľové obecenstvo s výsledkami projektu. Tieto propagačné materiály budú zahŕňať plagáty, transparenty, letáky, fotografický materiál, video materiál, ako aj propagáciu výsledkov počas podujatí na podporu zviditeľňovania.
      3.2.   Projekt 2: odstránenie nadbytočnej munície v Gruzínsku
      3.2.1.   Cieľ
      Podporiť proces zlepšovania riadenia zásob munície v Gruzínsku prostredníctvom odstránenia 461 ton nadbytočnej munície.
      3.2.2.   Opis
      Gruzínsko v roku 2016 požiadalo o pomoc pri odstránení 461 ton nadbytočnej konvenčnej munície v súlade s programom pre demilitarizáciu zastaralej munície a munície vyradenej z evidencie, ktorá sa nachádza na vojenských základniach v Gruzínsku (ďalej len „program“). Sekretariát OBSE v nadväznosti na projekty OBSE vykonávané v rokoch 2007, 2011 – 2012 a 2014 – 2016 podporí Gruzínsko v jeho úsilí zvýšiť svoju kapacitu v oblasti riadenia zásob munície.
      3.2.3.   Očakávané výsledky
      Výsledok 1: Zníženie dostupných nadbytkov konvenčnej munície bezpečným spôsobom, ktorý nepoškodí životné prostredie
      Ukazovatele:

                  —

                  Odstránenie 461 ton nadbytočnej munície.

                  —

                  Podpísanie dohody o vykonávaní s partnerskou organizáciou.

                  —

                  Nábor pracovníkov na vykonávanie projektu.

                  —

                  Vypracovanie programu zabezpečovania kvality.

                  —

                  Štvrťročné správy o pokroku.

                  —

                  Štvrťročné správy o vplyve na životné prostredie.

            3.2.4.   Realizačný tím projektu
      Realizačný tím projektu bude pozostávať z vedúceho projektu, asistenta, jedného miestneho konzultanta a dvoch medzinárodných konzultantov. Vedúci projektu bude úradník OBSE pôsobiaci ako zmluvný zamestnanec na existujúcej pozícii. Zmluvy s asistentom, miestnym konzultantom a medzinárodnými konzultantmi sa uzavrú v súlade s existujúcimi pravidlami a predpismi OBSE. Realizačný tím projektu bude zodpovedať za stanovenie rámcov pre právne otázky, riadenie, monitorovanie a overovanie, za dosiahnutie výsledkov projektu v praxi a za vykonávanie programu zabezpečovania kvality (QAP).
      3.2.5.   Realizačný partner
      Gruzínsko poverilo vykonávaním činností v rámci programu štátne vojenské vedecko-technické centrum („DELTA“). DELTA má v Gruzínsku výlučné práva na demilitarizáciu munície a činnosti súvisiace s ničením munície, ktoré jej boli v roku 2005 udelené dekrétom gruzínskeho ministerstva obrany č. 321. DELTA je odvtedy realizačným partnerom a subdodávateľom, s ktorým uzavreli zmluvy všetky medzinárodné organizácie zapojené do podpory činností zameraných na odstraňovanie vrátane NATO, UNDP a OBSE. V roku 2016 tak DELTA dokončila projekt s podporou OBSE zameraný na odstránenie 620 ton leteckých rakiet, bômb a delostreleckých granátov.
      3.2.6.   Činnosti
      3.2.6.1.   Odstránenie nadbytočnej munície
      DELTA vykonala výskum munície, ktorá sa má odstrániť a pripravila techniky, pokyny a dokumentáciu pre proces odstraňovania. DELTA okrem toho začala proces prepravy 340 ton nadbytočných bômb z ich skladov do likvidačného zariadenia vo Foničale, poskytla odbornú prípravu projektovým pracovníkom a začala proces rozoberania. Výbušné prvky sa budú likvidovať odstrelom v trhacej jame na strelnici vo Vaziani. Odstraňovanie 121 ton delostreleckých granátov prebehne v zariadení v Dedoplickaro. DELTA monitoruje vplyv odstraňovacích operácií na životné prostredie prostredníctvom každomesačných testov.
      3.2.6.2.   Zviditeľňovanie Únie
      Činnosti na podporu zviditeľňovania sa zamerajú na zvyšovanie informovanosti špecializovaného publika, ako aj širokej verejnosti, o vykonávaní operácií odstraňovania munície a ich vplyvu na zvyšovanie kapacít Gruzínska riadiť zásoby.
      4.   Príjemcovia
      Priamy prospech z projektu budú mať vnútroštátne inštitúcie bývalej Juhoslovanskej republiky Macedónsko a Gruzínska zodpovedné za bezpečnosť a riadenie RĽZ a munície. Činnosti v rámci projektu zodpovedajú vnútroštátnym stratégiám v oblasti RĽZ a munície a sú v súlade s medzinárodnými záväzkami oboch krajín. Nepriamy prospech z činností v rámci projektu budú mať aj obyvatelia oboch krajín, obyvatelia juhovýchodnej Európy, Zakaukazska a Únie, ktorých ohrozuje šírenie RĽZ a munície.
      5.   Trvanie
      Celková odhadovaná dĺžka trvania projektov je 36 mesiacov.
      6.   Technický vykonávací subjekt
      Celkovým technickým vykonávaním tohto rozhodnutia sa poverí sekretariát OBSE.
      7.   Riadiaci výbor
      Riadiaci výbor pre tento projekt bude pozostávať zo zástupcu vysokého predstaviteľa a realizačného orgánu uvedeného v odseku 6 tejto prílohy. Riadiaci výbor bude vykonávanie tohto rozhodnutia pravidelne preskúmavať aspoň raz za šesť mesiacov, a to aj s využitím elektronických komunikačných prostriedkov.
      8.   Predkladanie správ
      Sekretariát OBSE bude predkladať opisné správy každý štvrťrok na účely preskúmania pokroku pri vykonávaní cieľov projektu. Sekretariát OBSE bude predkladať výročné opisné a finančné správy a záverečnú správu predloží do šiestich mesiacov od konca obdobia vykonávania.
      9.   Celkové odhadované náklady na projekt a finančný príspevok Únie
      Celkové odhadované náklady na program sú 1 353 878,52 EUR.


title: Rozhodnutie Európskeho parlamentu (EÚ) 2017/1656 z 27. apríla 2017 o účtovnej závierke Európskeho orgánu pre bankovníctvo za rozpočtový rok 2015

text:
               29.9.2017

               SK

               Úradný vestník Európskej únie

               L 252/203

         ROZHODNUTIE EURÓPSKEHO PARLAMENTU (EÚ) 2017/1656
   z 27. apríla 2017
   o účtovnej závierke Európskeho orgánu pre bankovníctvo za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre bankovníctvo za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho orgánu pre bankovníctvo za rozpočtový rok 2015 spolu s odpoveďami orgánu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória orgánu za plnenie rozpočtu za rozpočtový rok 2015 [05873/2017 – C8-0072/2017],

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (4), a najmä na jeho článok 64,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0079/2017),

               1.

               schvaľuje účtovnú závierku Európskeho orgánu pre bankovníctvo za rozpočtový rok 2015;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre lieky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 72.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 12.

      (5)  Ú. v. EÚ L 328, 7.12.2013, s. 42.


title: Rozhodnutie Rady z 13. mája 2011 o uzavretí dohody vo forme protokolu medzi Európskou úniou a Jordánskym hášimovským kráľovstvom, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej

text:
               6.7.2011

               SK

               Úradný vestník Európskej únie

               L 177/1

         ROZHODNUTIE RADY
   z 13. mája 2011
   o uzavretí dohody vo forme protokolu medzi Európskou úniou a Jordánskym hášimovským kráľovstvom, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej
   (2011/398/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada 24. februára 2006 poverila Komisiu začať rokovania s partnermi v stredomorskom regióne s cieľom zriadiť mechanizmus urovnávania sporov týkajúcich sa obchodných ustanovení.

               (2)

               Komisia viedla rokovania a radila sa s výborom ustanoveným článkom 207 zmluvy a v rámci smerníc na rokovania vydaných Radou.

               (3)

               Tieto rokovania sa skončili a dohoda vo forme protokolu („protokol“) medzi Európskou úniou a Jordánskym hášimovským kráľovstvom, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (1), bola parafovaná 9. decembra 2009.

               (4)

               Protokol bol podpísaný v mene Únie 11. februára 2011.

               (5)

               Protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje dohoda vo forme protokolu medzi Európskou úniou a Jordánskym hášimovským kráľovstvom, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej („protokol“).
   Text protokolu je pripojený k tomuto rozhodnutiu.
   Článok 2
   Predseda Rady vykoná v mene Únie oznámenie podľa článku 23 protokolu (2).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 13. mája 2011

            Za Radu

            predseda

         MARTONYI J.

      (1)  Ú. v. ES L 129, 15.5.2002, s. 3.

      (2)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.
    ---documentbreak---

               6.7.2011

               SK

               Úradný vestník Európskej únie

               L 177/3

         PROTOKOL
   medzi Európskou úniou a Jordánskym hášimovským kráľovstvom, ktorým sa zriaďuje mechanizmus urovnávania sporov uplatniteľný na spory podľa obchodných ustanovení Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej
   EURÓPSKA ÚNIA, ďalej len „Únia“,
   na jednej strane,
   a
   JORDÁNSKE HÁŠIMOVSKÉ KRÁĽOVSTVO, ďalej len „Jordánsko“,
   na strane druhej,
   DOHODLI SA TAKTO:
   KAPITOLA I

      CIEĽ A ROZSAH PÔSOBNOSTI

   Článok 1
   Cieľ
   Cieľom tohto protokolu je predchádzať obchodným sporom medzi stranami a urovnávať ich s cieľom dospieť tam, kde to je možné, k vzájomne uspokojivému riešeniu.
   Článok 2
   Uplatňovanie protokolu
   1.   Ustanovenia tohto protokolu sa uplatňujú, ak ide o akýkoľvek rozdiel týkajúci sa výkladu a uplatňovania ustanovení hlavy II (s výnimkou článku 23) Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (ďalej len „dohoda o pridružení“), ak nie je výslovne ustanovené inak (1). Článok 97 dohody o pridružení sa uplatňuje na spory týkajúce sa uplatňovania a výkladu ostatných ustanovení dohody o pridružení.
   2.   Postupy tohto protokolu sa uplatňujú, ak 60 dní po oznámení sporu Asociačnej rade podľa článku 97 dohody o pridružení Asociačná rada spor neurovnala.
   3.   Na účely odseku 2 sa spor považuje za vyriešený, keď Asociačná rada prijme rozhodnutie podľa článku 97 ods. 2 dohody o pridružení alebo keď vyhlási, že už žiadny spor nejestvuje.
   KAPITOLA II

      KONZULTÁCIE A MEDIÁCIA

   Článok 3
   Konzultácie
   1.   Strany sa usilujú o vyriešenie akéhokoľvek rozdielu vo výklade a uplatňovaní ustanovení uvedených v článku 2 tak, že v dobrej viere začnú konzultácie s cieľom dosiahnuť rýchle, spravodlivé a vzájomne uspokojivé riešenie.
   2.   Strana požiada o konzultácie písomnou žiadosťou adresovanou druhej strane, v ktorej uvedie sporné opatrenie a tie ustanovenia dohody o pridružení, ktoré pokladá za uplatniteľné, a kópiu tejto žiadosti zašle podvýboru pre priemysel, obchod, služby a podporu investícií.
   3.   Konzultácie sa uskutočnia do 40 dní od dátumu prijatia žiadosti, a ak sa strany nedohodnú inak, konajú sa na území žalovanej strany. Konzultácie sa považujú za ukončené do 60 dní od dátumu prijatia žiadosti s výnimkou prípadu, ak sa obidve strany dohodnú v konzultáciách pokračovať. Konzultácie, a najmä všetky sprístupnené informácie a stanoviská, ktoré strany v priebehu týchto konaní prijali, zostanú dôverné a nepoškodia práva ani jednej strany v akýchkoľvek ďalších konaniach.
   4.   Konzultácie o naliehavých záležitostiach vrátane tých, ktoré sa týkajú tovaru podliehajúceho skaze alebo sezónneho tovaru, sa uskutočnia do 15 dní od dátumu prijatia žiadosti a považujú sa za ukončené do 30 dní od dátumu prijatia žiadosti.
   5.   Ak strana, ktorej je žiadosť o konzultácie adresovaná, na ňu neodpovie do 10 pracovných dní od dátumu jej prijatia, alebo ak sa konzultácie neuskutočnia v lehotách stanovených v odseku 3 alebo 4, alebo ak boli konzultácie ukončené bez toho, aby sa dospelo k dohode o vzájomne uspokojivom riešení, žalujúca strana môže v súlade s článkom 5 požiadať o zriadenie rozhodcovského tribunálu.
   Článok 4
   Mediácia
   1.   Ak konzultácie neprinesú vzájomne uspokojivé riešenie, strany sa môžu dohodnúť, že vec predložia mediátorovi. Každá žiadosť o mediáciu sa musí podať v písomnej forme podvýboru pre priemysel, obchod, služby a podporu investícií s uvedením každého opatrenia, ktoré je predmetom konzultácií, ako aj vzájomne dohodnutých podmienok mediácie. Každá strana sa zaväzuje posudzovať žiadosti o mediáciu s porozumením.
   2.   Ak sa strany nedohodnú na mediátorovi do piatich pracovných dní od dátumu prijatia žiadosti o mediáciu, predsedovia podvýboru pre priemysel, obchod, služby a podporu investícií alebo ich zástupca vyberú mediátora žrebovaním zo skupiny jednotlivcov, ktorí sú v zozname uvedenom v článku 19 a ktorí nie sú štátnymi príslušníkmi žiadnej zo strán. Výber sa uskutoční do 10 pracovných dní od dátumu prijatia žiadosti o mediáciu. Mediátor zvolá zasadnutie strán najneskôr do 30 dní od svojho zvolenia. Každá strana predloží mediátorovi svoje vyjadrenie najneskôr 15 dní pred zasadnutím a mediátor si môže vyžiadať od strán alebo od odborníkov, alebo technických poradcov doplňujúce informácie, ktoré pokladá za potrebné. Všetky takto získané informácie sa musia sprístupniť každej zo strán a predložiť týmto stranám, aby sa k nim vyjadrili. Mediátor oznámi svoje stanovisko najneskôr do 45 dní od svojho zvolenia.
   3.   Stanovisko mediátora môže zahŕňať odporúčanie o tom, akým spôsobom možno spor vyriešiť v súlade s ustanoveniami uvedenými v článku 2. Stanovisko mediátora je nezáväzné.
   4.   Strany sa môžu dohodnúť na zmene lehôt uvedených v odseku 2. Mediátor môže o zmene týchto lehôt rozhodnúť aj na žiadosť ktorejkoľvek zo strán z dôvodu konkrétnych ťažkostí dotknutej strany alebo zložitosti veci.
   5.   Konania zahŕňajúce mediáciu, najmä stanovisko mediátora a všetky sprístupnené informácie a stanoviská, ktoré strany v priebehu týchto konaní prijali, zostanú dôverné a nepoškodia práva ani jednej strany v akýchkoľvek ďalších konaniach.
   6.   Ak sa strany dohodnú, postupy súvisiace s mediáciou môžu pokračovať súbežne s rozhodcovským konaním.
   7.   Nahradenie mediátora sa uskutoční len z dôvodov uvedených v pravidlách 18 až 21 rokovacieho poriadku a v súlade s tam stanovenými postupmi.
   KAPITOLA III

      POSTUPY UROVNÁVANIA SPOROV

      ODDIEL I

         Rozhodcovské konanie

   Článok 5
   Začatie rozhodcovského konania
   1.   Ak sa stranám nepodarí vyriešiť spor konzultáciami podľa článku 3 ani na základe mediácie podľa článku 4, žalujúca strana môže požiadať o zriadenie rozhodcovského tribunálu.
   2.   Žiadosť o zriadenie rozhodcovského tribunálu sa podáva písomne žalovanej strane a podvýboru pre priemysel, obchod, služby a podporu investícií. Žalujúca strana vo svojej žiadosti uvedie konkrétne sporné opatrenie a vysvetlí, akým spôsobom toto opatrenie porušuje ustanovenia uvedené v článku 2. O zriadenie rozhodcovského tribunálu sa požiada najneskôr do 18 mesiacov od dátumu prijatia žiadosti o konzultácie bez toho, aby tým boli dotknuté práva žalujúcej strany požiadať o nové konzultácie v rovnakej záležitosti v budúcnosti.
   Článok 6
   Zriadenie rozhodcovského tribunálu
   1.   Rozhodcovský tribunál sa skladá z troch rozhodcov.
   2.   Do 10 pracovných dní od dátumu prijatia žiadosti o zriadenie rozhodcovského tribunálu žalovanou stranou uskutočnia strany vzájomné konzultácie s cieľom dosiahnuť dohodu o zložení rozhodcovského tribunálu.
   3.   V prípade, že strany nie sú schopné dohodnúť sa na jeho zložení v rámci lehoty stanovenej v odseku 2, ktorákoľvek strana môže požiadať predsedov podvýboru pre priemysel, obchod, služby a podporu investícií alebo ich zástupcu, aby všetkých troch členov vybrali žrebovaním zo zoznamu zostaveného podľa článku 19, pričom jeden člen sa vyberie spomedzi jednotlivcov navrhnutých žalujúcou stranou, jeden člen spomedzi jednotlivcov navrhnutých žalovanou stranou a jeden člen spomedzi jednotlivcov, ktorí boli stranami vybraní, aby plnili predsednícke funkcie. Ak sa strany dohodnú na jednom alebo viacerých členoch rozhodcovského tribunálu, všetci zostávajúci členovia sa vyberú tým istým postupom.
   4.   Predsedovia podvýboru pre priemysel, obchod, služby a podporu investícií alebo ich zástupca vyberú rozhodcov do piatich pracovných dní od dátumu predloženia žiadosti uvedenej v odseku 3 ktoroukoľvek stranou.
   5.   Za dátum zriadenia rozhodcovského tribunálu sa považuje dátum, keď boli zvolení traja rozhodcovia.
   6.   Nahradenie rozhodcov sa uskutoční len z dôvodov uvedených v pravidlách 18 až 21 rokovacieho poriadku a v súlade s tam stanovenými postupmi.
   Článok 7
   Priebežná správa tribunálu
   Rozhodcovský tribunál poskytne stranám priebežnú správu obsahujúcu skutkové zistenia, uplatniteľnosť príslušných ustanovení a základné odôvodnenie všetkých zistení a odporúčaní rozhodcovského tribunálu, a to najneskôr 120 dní od dátumu zriadenia rozhodcovského tribunálu. Ktorákoľvek strana môže rozhodcovskému tribunálu predložiť písomnú žiadosť o preskúmanie konkrétnych aspektov priebežnej správy do 15 dní od jej predloženia. Zistenia záverečného rozhodnutia tribunálu obsahujú diskusiu o argumentácii použitej vo fáze priebežného preskúmania.
   Článok 8
   Rozhodnutie rozhodcovského tribunálu
   1.   Rozhodcovský tribunál oznámi svoje rozhodnutie stranám a podvýboru pre priemysel, obchod, služby a podporu investícií do 150 dní od dátumu svojho zriadenia. Ak usúdi, že túto lehotu nemôže dodržať, predseda rozhodcovského tribunálu o tom musí písomne informovať strany a podvýbor pre priemysel, obchod, služby a podporu investícií a uviesť dôvody omeškania a dátum predpokladaného ukončenia činnosti tribunálu. Rozhodnutie by za žiadnych okolností nemalo byť oznámené neskôr ako 180 dní od dátumu zriadenia rozhodcovského tribunálu.
   2.   V naliehavých veciach vrátane tých, ktoré sa týkajú tovaru podliehajúceho skaze alebo sezónneho tovaru, rozhodcovský tribunál vynaloží maximálne úsilie na to, aby oznámil svoje rozhodnutie do 75 dní od dátumu svojho zriadenia. Rozhodnutie tribunálu by za žiadnych okolností nemalo byť vydané neskôr ako 90 dní od dátumu jeho zriadenia. Rozhodcovský tribunál vydá do 10 dní od svojho zriadenia predbežné rozhodnutie o tom, či pokladá vec za naliehavú.
   3.   Na žiadosť obidvoch strán rozhodcovský tribunál kedykoľvek pozastaví svoju činnosť na obdobie, na ktorom sa strany dohodli a ktoré nepresahuje 12 mesiacov, a na žiadosť žalujúcej strany obnoví svoju činnosť na konci tohto dohodnutého obdobia. Ak žalujúca strana nepožiada o obnovenie činnosti rozhodcovského tribunálu pred uplynutím dohodnutého obdobia pozastavenia činnosti, postup sa ukončí. Dočasné pozastavenie a ukončenie činnosti rozhodcovského tribunálu nepoškodia práva ani jednej strany v ďalšom konaní o rovnakej záležitosti.

      ODDIEL II

         Splnenie rozhodnutia

   Článok 9
   Splnenie rozhodnutia rozhodcovského tribunálu
   Každá strana vykoná všetky opatrenia potrebné na splnenie rozhodnutia rozhodcovského tribunálu a strany sa budú snažiť o dohodu v otázke lehoty potrebnej na splnenie tohto rozhodnutia.
   Článok 10
   Primeraná lehota na splnenie rozhodnutia
   1.   Najneskôr 30 dní od prijatia oznámenia o rozhodnutí rozhodcovského tribunálu stranám žalovaná strana oznámi žalujúcej strane a podvýboru pre priemysel, obchod, služby a podporu investícií lehotu, ktorú bude potrebovať na splnenie rozhodnutia (ďalej len „primeraná lehota“), ak nie je možné rozhodnutie splniť okamžite.
   2.   Ak sa strany na primeranej lehote na splnenie rozhodnutia rozhodcovského tribunálu nedohodnú, žalujúca strana do 20 dní od prijatia oznámenia vykonaného podľa odseku 1 žalovanou stranou písomne požiada rozhodcovský tribunál, aby určil dĺžku primeranej lehoty. Táto žiadosť sa súčasne oznámi druhej strane a podvýboru pre priemysel, obchod, služby a podporu investícií. Rozhodcovský tribunál oznámi svoje rozhodnutie stranám a podvýboru pre priemysel, obchod, služby a podporu investícií do 30 dní od dátumu predloženia žiadosti.
   3.   Primeranú lehotu možno predĺžiť na základe vzájomnej dohody strán.
   Článok 11
   Preskúmanie opatrenia prijatého na splnenie rozhodnutia rozhodcovského tribunálu
   1.   Pred skončením primeranej lehoty žalovaná strana oznámi druhej strane a podvýboru pre priemysel, obchod, služby a podporu investícií akékoľvek opatrenie, ktoré prijala na splnenie rozhodnutia rozhodcovského tribunálu.
   2.   V prípade, ak sa medzi stranami vyskytnú nezhody týkajúce sa existencie alebo súladu akéhokoľvek opatrenia oznámeného podľa odseku 1 s ustanoveniami uvedenými v článku 2, žalujúca strana môže písomne požiadať rozhodcovský tribunál o rozhodnutie v tejto záležitosti. V tejto žiadosti uvedie konkrétne sporné opatrenie a vysvetlí, akým spôsobom toto opatrenie nie je v súlade s ustanoveniami uvedenými v článku 2. Rozhodcovský tribunál oznámi svoje rozhodnutie do 90 dní od dátumu predloženia žiadosti. V naliehavých veciach vrátane tých, ktoré sa týkajú tovaru podliehajúceho skaze alebo sezónneho tovaru, rozhodcovský tribunál oznámi svoje rozhodnutie do 45 dní od dátumu predloženia žiadosti.
   Článok 12
   Dočasné nápravné prostriedky v prípade nesplnenia rozhodnutia
   1.   Ak žalovaná strana neoznámi žiadne opatrenie prijaté na zabezpečenie splnenia rozhodnutia rozhodcovského tribunálu pred uplynutím primeranej lehoty, alebo ak rozhodcovský tribunál rozhodne, že opatrenie oznámené podľa článku 11 ods. 1 nie je v súlade s povinnosťami tejto strany uvedenými v článku 2, žalovaná strana, ak ju o to požiada žalujúca strana, predloží ponuku na dočasnú kompenzáciu. Žalujúca strana môže požiadať o takúto ponuku aj pred uplynutím primeranej lehoty.
   2.   Ak sa nedosiahne žiadna dohoda o kompenzácii do 30 dní od skončenia primeranej lehoty alebo od rozhodnutia rozhodcovského tribunálu podľa článku 11 o tom, že prijaté opatrenie nie je v súlade s ustanoveniami uvedenými v článku 2, žalujúca strana je oprávnená na základe oznámenia druhej strane a podvýboru pre priemysel, obchod, služby a podporu investícií pozastaviť plnenie povinností vyplývajúcich z akéhokoľvek ustanovenia uvedeného v článku 2 na úrovni rovnocennej zrušeniu alebo zníženiu výhod v dôsledku tohto porušovania. Pri prijímaní takýchto opatrení žalujúca strana zohľadní ich vplyv na hospodárstvo žalovanej strany. Žalujúca strana môže vykonávať pozastavenie plnenia povinností 10 pracovných dní od dátumu prijatia oznámenia žalovanou stranou s výnimkou prípadu, ak žalovaná strana požiada o rozhodcovské konanie podľa odseku 3.
   3.   Ak sa žalovaná strana domnieva, že úroveň pozastavenia nie je rovnocenná zrušeniu ani zníženiu výhod v dôsledku porušovania, môže písomne požiadať rozhodcovský tribunál o rozhodnutie v tejto záležitosti. Takáto žiadosť sa oznámi druhej strane a podvýboru pre priemysel, obchod, služby a podporu investícií pred uplynutím lehoty 10 pracovných dní, ktorá je uvedená v odseku 2. Rozhodcovský tribunál po prípadnom vyžiadaní stanoviska odborníkov oznámi svoje rozhodnutie o úrovni pozastavenia plnenia povinností stranám a inštitucionálnemu orgánu zodpovednému za obchodné záležitosti do 30 dní od dátumu predloženia žiadosti. Plnenie povinností nie je pozastavené, kým rozhodcovský tribunál neoznámi svoje rozhodnutie, a akékoľvek pozastavenie musí byť v súlade s rozhodnutím rozhodcovského tribunálu.
   4.   Pozastavenie plnenia povinností je dočasné a uplatňuje sa len dovtedy, kým opatrenie, ktoré nie je v súlade s ustanoveniami uvedenými v článku 2, nie je zrušené alebo zmenené takým spôsobom, aby bolo uvedené do súladu s uvedenými ustanoveniami, ako je ustanovené v článku 13, alebo kým sa strany nedohodnú na urovnaní sporu.
   Článok 13
   Preskúmanie opatrenia prijatého na splnenie rozhodnutia po pozastavení plnenia povinností
   1.   Žalovaná strana oznámi druhej strane a podvýboru pre priemysel, obchod, služby a podporu investícií akékoľvek opatrenie, ktoré prijala na splnenie rozhodnutia rozhodcovského tribunálu, a svoju žiadosť o ukončenie pozastavenia plnenia povinností uplatňovaného žalujúcou stranou.
   2.   Ak sa strany nedohodnú na zlučiteľnosti oznámeného opatrenia s ustanoveniami uvedenými v článku 2 do 30 dní od dátumu prijatia oznámenia, žalujúca strana písomne požiada rozhodcovský tribunál o rozhodnutie v tejto záležitosti. Takáto žiadosť sa súčasne oznámi druhej strane a podvýboru pre priemysel, obchod, služby a podporu investícií. Rozhodnutie rozhodcovského tribunálu sa oznámi stranám a podvýboru pre priemysel, obchod, služby a podporu investícií do 45 dní od dátumu predloženia žiadosti. Ak rozhodcovský tribunál rozhodne, že opatrenie prijaté na zabezpečenie splnenia rozhodnutia je v súlade s ustanoveniami uvedenými v článku 2, pozastavenie plnenia povinností sa ukončí.

      ODDIEL III

         Spoločné ustanovenia

   Článok 14
   Vzájomne uspokojivé riešenie
   Strany môžu kedykoľvek dospieť k vzájomne uspokojivému riešeniu sporu podľa tohto protokolu. Každé takéto riešenie oznámia podvýboru pre priemysel, obchod, služby a podporu investícií a rozhodcovskému tribunálu. Po oznámení vzájomne uspokojivého riešenia tribunál skončí svoju činnosť a tento postup sa ukončí.
   Článok 15
   Rokovací poriadok
   1.   Postupy urovnávania sporov podľa kapitoly III tohto protokolu sa riadia rokovacím poriadkom pripojeným k tomuto protokolu.
   2.   V súlade s ustanoveniami rokovacieho poriadku sú všetky zasadnutia rozhodcovského tribunálu verejné, ak sa strany nedohodnú inak.
   Článok 16
   Informácie a odborné poradenstvo
   1.   Z vlastnej iniciatívy alebo na žiadosť niektorej strany môže rozhodcovský tribunál získavať informácie, ktoré pokladá za vhodné vo vzťahu k rozhodcovskému konaniu. Rozhodcovský tribunál má najmä právo vyžiadať si príslušné stanovisko odborníkov. Rozhodcovský tribunál pred výberom takýchto odborníkov konzultuje so stranami. Všetky takto získané informácie sa musia sprístupniť každej zo strán a predložiť týmto stranám, aby sa k nim vyjadrili.
   2.   Zainteresované osoby zriadené v stranách sú v súlade s rokovacím poriadkom oprávnené predložiť rozhodcovskému tribunálu informácie amicus curiae.
   Článok 17
   Pravidlá výkladu
   Každý rozhodcovský tribunál vykladá ustanovenia uvedené v článku 2 v súlade s obyčajovými pravidlami výkladu medzinárodného práva verejného vrátane tých, ktoré sú uvedené vo Viedenskom dohovore o zmluvnom práve. Rozhodnutia rozhodcovského tribunálu nemôžu rozširovať ani obmedzovať práva a povinnosti uvedené v ustanoveniach článku 2.
   Článok 18
   Rozhodnutia rozhodcovského tribunálu
   1.   Rozhodcovský tribunál vynaloží maximálne úsilie, aby sa ku každému rozhodnutiu dospelo konsenzom. Ak však k rozhodnutiu nemožno dospieť konsenzom, rozhodnutie v záležitosti sa prijme väčšinou hlasov. Nesúhlasné stanoviská rozhodcov sa však v žiadnom prípade nezverejňujú.
   2.   Každé rozhodnutie rozhodcovského tribunálu je pre strany záväzné a nezakladá žiadne práva ani povinnosti fyzickým ani právnickým osobám. Rozhodnutie obsahuje skutkové zistenia, uplatniteľnosť príslušných ustanovení dohody o pridružení a základné odôvodnenie všetkých zistení a záverov, ku ktorým tribunál dospel. Podvýbor pre priemysel, obchod, služby a podporu investícií zverejní rozhodnutie rozhodcovského tribunálu v celom rozsahu s výnimkou prípadu, keď sa rozhodne tak neurobiť s cieľom zabezpečiť ochranu dôverných obchodných informácií.
   KAPITOLA IV

      VŠEOBECNÉ USTANOVENIA

   Článok 19
   Zoznamy rozhodcov
   1.   Podvýbor pre priemysel, obchod, služby a podporu investícií vypracuje najneskôr do šiestich mesiacov od nadobudnutia platnosti tohto protokolu zoznam najmenej 15 jednotlivcov, ktorí sú ochotní a schopní vykonávať funkciu rozhodcov. Každá zo strán navrhne najmenej päť jednotlivcov, ktorí majú vykonávať funkciu rozhodcov. Obidve strany tiež vyberú najmenej päť jednotlivcov, ktorí nie sú štátnymi príslušníkmi žiadnej z nich a ktorí majú plniť funkciu predsedu rozhodcovského tribunálu. Podvýbor pre priemysel, obchod, služby a podporu investícií zabezpečí, aby bol zoznam vždy udržiavaný na tejto úrovni.
   2.   Rozhodcovia majú osobitné znalosti alebo skúsenosti v oblasti práva a medzinárodného obchodu. Sú nezávislí, konajú z vlastného presvedčenia a neprijímajú pokyny od žiadnej organizácie ani vlády, ani nie sú spojení s vládou žiadnej zo strán a konajú v súlade s kódexom správania, ktorý tvorí prílohu k tomuto protokolu.
   3.   Podvýbor pre priemysel, obchod, služby a podporu investícií môže vypracovať doplňujúce zoznamy najmenej 15 jednotlivcov s odbornými znalosťami v konkrétnych sektoroch, na ktoré sa vzťahuje dohoda o pridružení. Ak sa uplatní postup výberu podľa článku 6 ods. 2, predsedovia podvýboru pre priemysel, obchod, služby a podporu investícií môžu na základe súhlasu obidvoch strán použiť tento sektorový zoznam.
   Článok 20
   Vzťah k povinnostiam vyplývajúcim z členstva vo WTO
   1.   Uplatnením ustanovení tohto protokolu o urovnaní sporov nie je dotknuté žiadne z opatrení v rámci WTO vrátane opatrenia na urovnanie sporu.
   2.   Ak však niektorá strana začala v súvislosti s konkrétnym opatrením konanie o urovnaní sporu buď podľa tohto protokolu, alebo podľa Dohody WTO, nemôže začať konanie o urovnaní sporu týkajúce sa toho istého opatrenia na inom fóre dovtedy, kým sa neskončí prvé konanie. Okrem toho sa strana neusiluje o nápravu porušenia povinnosti, ktorá je rovnaká podľa dohody o pridružení aj Dohody WTO, na oboch fórach. V takomto prípade po začatí konania o urovnaní sporu strana nepredloží žiadosť o nápravu za porušenie rovnakej povinnosti podľa druhej dohody na druhom fóre s výnimkou prípadu, keď vybrané fórum z procesných alebo jurisdikčných dôvodov nedospeje k zisteniam týkajúcim sa žiadosti o nápravu plnenia tejto povinnosti.
   3.   Na účely odseku 2:

               —

               konania o urovnaní sporov podľa Dohody WTO sa pokladajú za začaté na základe žiadosti strany o zriadenie rozhodcovského tribunálu podľa článku 6 Dohovoru WTO o pravidlách a postupoch pri urovnávaní sporov (ďalej len „DSU“) a pokladajú sa za skončené, keď orgán na urovnávanie sporov prijme správu rozhodcovského tribunálu, prípadne správu odvolacieho orgánu podľa článku 16 a článku 17 ods. 14 DSU,

               —

               konania o urovnaní sporov podľa tohto protokolu sa pokladajú za začaté na základe žiadosti strany o zriadenie rozhodcovského tribunálu podľa článku 5 ods. 1 a pokladajú sa za skončené, keď rozhodcovský tribunál oznámi svoje rozhodnutie stranám a podvýboru pre priemysel, obchod, služby a podporu investícií podľa článku 8.

         4.   Žiadne z ustanovení tohto protokolu nebráni strane, aby uplatnila pozastavenie plnenia povinností, ktoré schválil orgán WTO na urovnávanie sporov. Ani jedna strana sa nebude odvolávať na Dohodu WTO s cieľom zabrániť druhej strane v pozastavení plnenia povinností podľa tohto protokolu.
   Článok 21
   Lehoty
   1.   Všetky lehoty uvedené v tomto protokole vrátane lehôt, ktoré majú rozhodcovské tribunály na oznámenie svojich rozhodnutí, sa počítajú podľa kalendárnych dní odo dňa nasledujúceho po úkone alebo skutočnosti, ktorých sa týkajú, ak nie je uvedené inak.
   2.   Každá lehota uvedená v tomto protokole sa môže zmeniť vzájomnou dohodou strán. Strany sa zaväzujú s porozumením posudzovať žiadosti o predĺženie akejkoľvek lehoty z dôvodu ťažkostí, ktorým čelí ktorákoľvek zo strán v súvislosti s dodržiavaním postupov tohto protokolu. Na žiadosť jednej zo strán rozhodcovský tribunál môže upraviť lehoty uplatniteľné v konaniach, pričom zohľadní rozdielnu úroveň rozvoja strán.
   Článok 22
   Preskúmanie a úprava protokolu
   1.   Asociačná rada môže po nadobudnutí platnosti tohto protokolu a jeho príloh kedykoľvek preskúmať ich vykonávanie s cieľom rozhodnúť o pokračovaní, úprave alebo skončení ich vykonávania.
   2.   Pri tomto preskúmaní môže Asociačná rada zvážiť možnosť zriadenia odvolacieho orgánu obvyklého vo viacerých euro-stredomorských dohodách.
   3.   Asociačná rada sa môže rozhodnúť upraviť tento protokol a jeho prílohy.
   Článok 23
   Nadobudnutie platnosti
   Strany schvália tento protokol v súlade so svojimi vlastnými postupmi. Tento protokol nadobúda platnosť prvým dňom druhého mesiaca nasledujúceho po dátume, keď si strany navzájom oznámia, že postupy uvedené v tomto článku boli dokončené.

      V Bruseli dňa jedenásteho februára dvetisícjedenásť v dvoch vyhotoveniach v bulharskom, španielskom, českom, dánskom, nemeckom, estónskom, gréckom, anglickom, francúzskom, talianskom, lotyšskom, litovskom, maďarskom, maltskom, holandskom, poľskom, portugalskom, rumunskom, slovenskom, slovinskom, fínskom, švédskom a arabskom jazyku, pričom každé z týchto znení je rovnako autentické.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Хашемитско кралство Йордания
         Por el Reino Hachemí de Jordania
         Za Jordánské hášimovské království
         For Det Hashemitiske Kongerige Jordan
         Für das Haschemitische Königreich Jordanien
         Jordaania Hašimiidi Kuningriigi nimel
         Για το Χασεμιτικό Βασίλειο της Ιορδανίας
         For the Hashemite Kingdom of Jordan
         Pour le Royaume hachémite de Jordanie
         Per il Regno hashemita di Giordania
         Jordānijas Hāšimītu Karalistes vārdā –
         Jordanijos Hašimitų Karalystės vardu
         A Jordán Hásimita Királyság részéről
         Għar-Renju Ħaxemita tal-Ġordan
         Voor het Hasjemitisch Koninkrijk Jordanië
         W imieniu Jordańskiego Królestwa Haszymidzkiego
         Pelo Reino Hachemita da Jordânia
         Pentru Regatul Hașemit al Iordaniei
         Za Jordánske hášimovské kráľovstvo
         Za Hašemitsko kraljevino Jordanijo
         Jordanian hašemiittisen kuningaskunnan puolesta
         För Hashemitiska konungariket Jordanien

      (1)  Ustanovenia tohto protokolu sa uplatňujú bez toho, aby bol dotknutý článok 34 protokolu o vymedzení pojmu „výrobky s pôvodom“ a o metódach administratívnej spolupráce.
   PRÍLOHY

                  PRÍLOHA I:

               ROKOVACÍ PORIADOK PRE ROZHODCOVSKÉ KONANIE

                  PRÍLOHA II:

               KÓDEX SPRÁVANIA PRE ČLENOV ROZHODCOVSKÝCH TRIBUNÁLOV A MEDIÁTOROV


title: Rozhodnutie Rady (EÚ) 2015/1098 z 19. júna 2015, ktorým sa stanovuje, že Spojené kráľovstvo neprijalo účinné opatrenia v reakcii na odporúčanie Rady z 2. decembra 2009

text:
               8.7.2015

               SK

               Úradný vestník Európskej únie

               L 180/1

         ROZHODNUTIE RADY (EÚ) 2015/1098
   z 19. júna 2015,
   ktorým sa stanovuje, že Spojené kráľovstvo neprijalo účinné opatrenia v reakcii na odporúčanie Rady z 2. decembra 2009
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 8,
   so zreteľom na odporúčanie Európskej komisie,
   keďže:

               (1)

               Podľa článku 126 Zmluvy o fungovaní Európskej únie (ZFEÚ) sa členské štáty majú vyhýbať nadmernému deficitu verejných financií.

               (2)

               Podľa bodu 4 Protokolu (č. 15) o niektorých ustanoveniach týkajúcich sa Spojeného kráľovstva Veľkej Británie a Severného Írska, ktorý je pripojený k Zmluve o Európskej únii a ZFEÚ, sa povinnosť vyhýbať sa nadmernému deficitu verejných financií v zmysle článku 126 ods. 1 ZFEÚ nevzťahuje na Spojené kráľovstvo, kým neprijme euro. V bode 5 uvedeného protokolu sa stanovuje, že Spojené kráľovstvo sa má snažiť predchádzať nadmernému deficitu verejných financií.

               (3)

               Pakt stability a rastu vychádza z cieľa zdravých verejných financií, ktoré sú prostriedkom na posilňovanie podmienok pre cenovú stabilitu a silný udržateľný rast smerujúci k vytváraniu pracovných miest. Pakt stability a rastu zahŕňa nariadenie Rady (ES) č. 1467/97 (1), ktoré bolo prijaté s cieľom ďalej podporiť rýchlu nápravu nadmerných deficitov verejných financií.

               (4)

               Rada 8. júla 2008 rozhodla v súlade s článkom 104 ods. 6 Zmluvy o založení Európskeho spoločenstva (ZES), že v Spojenom kráľovstve existuje nadmerný deficit (2), a v súlade s článkom 104 ods. 7 ZES a článkom 3 nariadenia (ES) č. 1467/97 vydala pre túto krajinu odporúčania, aby sa pokúsila dosiahnuť nápravu nadmerného deficitu najneskôr do rozpočtového roka 2009 – 2010. Rada stanovila lehotu na prijatie účinných opatrení do 8. januára 2009 (3).

               (5)

               V súlade s článkom 104 ods. 8 ZES Rada 27. apríla 2009 rozhodla, že Spojené kráľovstvo neprijalo účinné opatrenia v reakcii na odporúčanie Rady z 8. júla 2008 (4).

               (6)

            Uznávajúc, že rozpočtová pozícia Spojeného kráľovstva v období 2009 – 2010 bola dôsledkom vykonania opatrení, ktoré predstavovali približne 1
                   % HDP a boli primeranou reakciou na európsky plán na oživenie hospodárstva, a voľného pôsobenia automatických stabilizátorov, Rada vydala 2. decembra 2009 podľa článku 126 ods. 7 ZFEÚ revidované odporúčanie, v ktorom odporučila, aby Spojené kráľovstvo odstránilo nadmerný deficit do obdobia 2014 – 2015. S cieľom znížiť deficit verejných financií pod úroveň 3 % HDP vierohodným a udržateľným spôsobom sa Spojenému kráľovstvu konkrétne odporučilo: a) vykonať fiškálne opatrenia v období 2009 – 2010, ako sa plánovalo v rozpočte na rok 2009, vyhnúť sa pritom ďalším opatreniam, ktoré prispievajú k zhoršeniu verejných financií, a začať konsolidáciu v období 2010 – 2011 s cieľom znížiť deficit pod referenčnú hodnotu do obdobia 2014 – 2015; b) zaistiť priemerné ročné fiškálne úsilie na úrovni 1
                   % HDP v období rokov 2010 – 2011 a 2014 – 2015, čím by sa takisto prispelo k tomu, aby pomer hrubého verejného dlhu začal opäť klesať a uspokojivým tempom sa približovať k referenčnej hodnote pomocou obnovenia primeranej úrovne primárneho prebytku; c) ďalej špecifikovať dodatočné potrebné opatrenia s cieľom dosiahnuť nápravu nadmerného deficitu do obdobia 2014 – 2015, ak to umožnia cyklické podmienky, a urýchliť zníženie deficitu, ak sa hospodárske alebo rozpočtové podmienky zlepšia oproti súčasným očakávaniam. Rada vo svojom odporúčaní z 2. decembra 2009 stanovila lehotu 2. júna 2010, do ktorej sa v súlade s článkom 3 ods. 4 nariadenia (ES) č. 1467/97 mali prijať účinné opatrenia.

               (7)

               Komisia 6. júla 2010 dospela k záveru, že na základe prognózy Komisie z jari 2010 Spojené kráľovstvo prijalo účinné opatrenia v súlade s odporúčaním Rady z 2. decembra 2009 a vyjadrila presvedčenie, že v tom čase neboli v rámci postupu pri nadmernom deficite preto potrebné žiadne ďalšie kroky.

               (8)

               Nové posúdenie opatrení, ktoré Spojené kráľovstvo prijalo na nápravu nadmerného deficitu do obdobia 2014 – 2015 v reakcii na odporúčanie Rady podľa článku 126 ods. 7 ZFEÚ z 2. decembra 2009, vedie k týmto záverom:

                           —

                           V dôsledku celosvetovej hospodárskej a finančnej krízy v rokoch 2008 – 2009, ktorá zasiahla aj verejné financie, došlo v Spojenom kráľovstve k veľkému poklesu rastu reálneho HDP. Deficit verejných financií vzrástol v období 2009 – 2010 na 10,9 % HDP. Hlavným dôvodom bol pokles príjmov a vyššie výdavky na sociálne zabezpečenie, ku ktorým došlo z dôvodu poklesu hospodárskej činnosti, ako aj stimulačné opatrenia, ktoré vláda oznámila na obdobie 2009 – 2010. Spojené kráľovstvo realizovalo konsolidačný plán, ktorý bol zameraný hlavne na zníženie výdavkov a deficit začal klesať.

                           —

                           Deficit verejných financií bol v období 2010 – 2011 na úrovni 9,1 % HDP. Opatrenia vykonané v tom roku zo strany Spojeného kráľovstva vychádzajú zo správy o predbežnom rozpočte na rok 2009 oznámenej v decembri, z rozpočtu prijatého v marci a z druhého núdzového rozpočtu prijatého v júni po všeobecných voľbách. V októbri 2010 bolo takisto uverejnené preskúmanie výdavkov. Opatrenia boli celkovo sústredené na koniec obdobia a zamerané skôr na zníženie výdavkov než na zvyšovanie zdanenia. V období do obdobia 2014 – 2015 neboli pôvodné konsolidačné plány výrazne zmenené marcovými rozpočtami, jesennými vyhláseniami (Autumn Statements) ani ďalším preskúmaním výdavkov. Program, ktorý sa realizoval niečo vyše piatich rokov, bol zameraný na výrazné zníženie výdavkov ministerstiev, ktoré sprevádzalo zmrazenie platov a zníženie výdavkov v sociálnej oblasti. Hlavnými opatreniami v oblasti zdaňovania, ktoré boli oznámené, bolo zvýšenie štandardnej sadzby DPH, zavedenie a zvýšenie bankových odvodov, vyššie príspevky na sociálne poistenie, zníženie dane z príjmu právnických osôb, zvýšenie úľavy na dani z príjmu fyzických osôb, zníženie colných sadzieb a opatrenia v oblasti vyhýbania sa daňovým povinnostiam. Od obdobia 2012 – 2013 boli údaje o deficite priaznivo ovplyvnené aj prevodmi dividend z Bank of England prostredníctvom fondu na nákup aktív (Asset Purchase Facility). Vďaka vykonaniu konsolidačných plánov nominálny deficit každým rokom klesal, a to na 7,7 % HDP v období 2011 – 2012, na 7,6 % HDP v období 2012 – 2013, na 5,9 % HDP v období 2013 – 2014 a na 5,2 % HDP v období 2014 – 2015. Štrukturálny deficit bol v období 2010 – 2011 na úrovni 7,0 % HDP, v období 2011 – 2012 a 2012 – 2013 na úrovni 5,9 % HDP, v období 2013 – 2014 na úrovni 4,6 % HDP a v období 2014 – 2015 na úrovni 4,7 % HDP.

                           —

                           Priemerné štrukturálne úsilie dosahovalo medzi obdobiami 2010 – 2011 a 2014 – 2015 úroveň 0,7 % HDP. Po úprave o vplyv revízií potenciálneho rastu produkcie medzi aktuálnou prognózou a prognózou, z ktorej vychádzali odporúčania Rady z 2. decembra 2009, ako aj o vplyv vývoja príjmov v porovnaní so štandardnými elasticitami pri raste HDP, sa priemerné ročné upravené štrukturálne úsilie v danom období odhaduje na 1,1 % HDP, čo je pod úrovňou 1 % priemerného ročného fiškálneho úsilia, ktoré odporučila Rada.

                           —

                           Odhadovaný kumulovaný objem diskrečných konsolidačných opatrení stanovených medzi správou o predbežnom rozpočte na rok 2009 a jesenným vyhlásením z roku 2014 dosiahol medzi obdobím 2010 – 2011 a 2014 – 2015 približne 3,5 % HDP.

                           —

                           Hrubý verejný dlh sa v období, na ktoré sa vzťahoval postup pri nadmernom deficite, naďalej zvyšoval a v období 2014 – 2015 dosiahol úroveň 88,4 % HDP. Toto zhoršenie miery zadlženosti bolo predovšetkým výsledkom celkového deficitu, ale aj intervencií vo finančnom sektore.

               (9)

            Uvedené skutočnosti vedú k záveru, že Spojené kráľovstvo aj napriek zavedeniu a vykonaniu programu fiškálnej konsolidácie neodstránilo do obdobia 2014 – 2015 svoj nadmerný deficit. Spojené kráľovstvo okrem toho nedodržalo priemerné fiškálne úsilie vo výške 1
                   % v súlade s odporúčaním Rady z 2. decembra 2009. Celkovo možno konštatovať, že reakcia Spojeného kráľovstva na odporúčanie Rady podľa článku 126 ods. 7 ZFEÚ z 2. decembra 2009 nebola dostatočná,
         PRIJALA TOTO ROZHODNUTIE:
   Článok 1
   Spojené kráľovstvo neprijalo účinné opatrenia v reakcii na odporúčanie Rady z 2. decembra 2009.
   Článok 2
   Toto rozhodnutie je určené Spojenému kráľovstvu Veľkej Británie a Severného Írska.

      V Luxemburgu 19. júna 2015

            Za Radu

            predseda

         J. REIRS

      (1)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (2)  Rozhodnutie Rady 2008/713/ES z 24. júla 2008 o existencii nadmerného deficitu v Spojenom kráľovstve (Ú. v. EÚ L 238, 5.9.2008, s. 5).

      (3)  Všetky dokumenty súvisiace s postupom pri nadmernom deficite v Spojenom kráľovstve možno nájsť na webovej lokalite: http://ec.europa.eu/economy_finance/economic_governance/sgp/deficit/countries/uk_en.htm

      (4)  Rozhodnutie Rady 2009/409/ES z 27. apríla 2009, ktorým sa v súlade s článkom 104 ods. 8 zmluvy ustanovuje, či Spojené kráľovstvo v reakcii na odporúčanie Rady z 8. júla 2008 podľa článku 104 ods. 7 prijalo účinné opatrenia (Ú. v. EÚ L 132, 29.5.2009, s. 11).